Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: bizottságok munkájába, az adatvédelmi biztosnak a személyes adatok védelmérõl és a közérdekû adatok nyilvánosságáról szóló 1992. évi LXIII. törvény alapján széles körû ellenõrzési és nyilvántartási kötelezettsége is van, a kisebbségi
Paragraph Index: 12

bizottságok munkájába, az adatvédelmi biztosnak a személyes adatok védelmérõl és a közérdekû adatok nyilvánosságáról szóló 1992. évi LXIII. törvény alapján széles körû ellenõrzési és nyilvántartási kötelezettsége is van, a kisebbségi biztos pedig számtalan kisebbségi önkormányzati testület ülésén vagy rendezvényén is részt vesz. (Az országgyûlési biztosok által végzett tevékenység teljes körét, a pontos és részletes számszerû adatokat, azok elemzését saját beszámolójuk tartalmazza.) A közös hivatal mûködteti a panaszirodát. Az országgyûlési biztosok az intézmény megalakulása óta törekedtek arra, hogy a hozzájuk forduló állampolgárokat, akik fontosnak tartják, hogy sérelmeiket személyesen adhassák elõ, vagy valamilyen akadály miatt nem képesek arra, hogy írásban keressék meg õket, kulturált körülmények között, lehetõleg jól felkészült munkatársak fogadják. Az új székház földszintjén külön helyiség áll rendelkezésre a panaszosok fogadására, az ügyfelek meghallgatására. Így megszünt az a korábbi helyzet, hogy a munkatársak az egyébként is zsúfolt dolgozószobájukban voltak kénytelenek a panaszosokkal foglalkozni. A félfogadó helyiségben 5, számítógépes csatlakoztatásra is alkalmas munkahelyet alakítottak ki, ily módon nem csupán az ügyfelek fogadására szakosodott két munkatárs, hanem esetenként minden biztos közvetlen munkatársának is lehetõsége van arra, hogy állandó helyen hallgathassa meg a panaszosokat. A szakszerûség biztosítása érdekében a Hivatal Jogi-elemzõ Fõosztályának csaknem valamennyi munkatársa részt vett az ügyfelek meghallgatásában. 2002-ben összesen 845 panaszos jelent meg a hivatalban, részben elõzetes idõpont-egyeztetés után, részben a félfogadási idõben (ez az elõzõ évhez képest kb. 15%-os csökkenést jelent, azonban januárban a költözés miatt a félfogadás szünetelt). Az általuk elõadott panaszok nagy része, 97%-a az állampolgári jogok országgyûlési biztosa és általános helyettese hatáskörébe tartozott, 14 esetben az adatvédelmi, 9 esetben pedig a kisebbségi biztoséba. A személyesen megjelenõk közül 163-an a Hivatalban folyamatban lévõ ügyükben érdeklõdtek, 747-en azonban új panaszosként jelentkeztek. Az új panaszosok közül 379 – több mint 50% – elfogadta a kapott tájékoztatást, ügyében további eljárást, vizsgálatot nem kért. Az elõzõ évekhez hasonlóan a panaszosok legnagyobbrészt (158 esetben) polgári jogi tárgyú ügyben keresték meg személyesen a Hivatalt, de sokan fordultak hozzánk büntetõ-, illetve rendõrségi ügyben, valamint önkormányzati lakásügyben is. Valamelyest csökkent az építési ügyben érdeklõdõk száma. Nagyon sokan keresik meg telefonon is hivatalunkat. A telefonos információs szolgálatot ellátó munkatársaink 3423 hívást fogadtak, s 398 félfogadási idõn kívül érkezõ panaszostól vettek át beadványt vagy hiánypótló iratot. Az információs szolgálatot havonta közel 400 személy keresi meg. Az új székházban mûködõ automata telefon alapján lehetõség van arra is, hogy a panaszos közvetlenül az ügy elõadójához forduljon, az ilyen hívások számáról pontos kimutatásunk nincs. Ugyanakkor az ügyintézés gyorsítása érdekében munkatársaink is gyakrabban élnek a „rövid úton” (telefonon, e-mailen) történõ tájékozódás, információszerzés lehetõségével. Az országgyûlési biztosok és a közös hivatal munkatársi létszámának alakulását az 1/1. számú táblázat mutatja. Megállapítható, hogy 1998 óta lényeges változás nem történt, csupán a 2000-ben hozott kormányhatározat eredményezett kötelezõ létszámcsökkentést. A munkatársak összetételében is csak kisebb személyi változások mentek végbe, elsõsorban az állampolgári jogok országgyûlési biztosa és általános helyettese munkatársai, illetve a Hivatal körében. Ez utóbbiban a változás esetenként minõségi cserét jelentett, mert egy-egy korábban középfokú végzettséggel rendelkezõ munkatárs helyére felsõfokú végzettségû került (például az informatikai csoportban). Sajnos éppen a beszámoló évében fordult elõ, hogy jól képzett, hosszabb szakmai gyakorlattal rendelkezõ eltávozott munkatárs helyére nem sikerült megfelelõen kvalifikált új munkatársat találni. Az országgyûlési biztosok által végzett rendkívül szerteágazó, sokféle szakmai ismeretet, magas fokú felkészültséget igénylõ tevékenység ellátásához változatlanul alacsonynak tartjuk az engedélyezett létszámot, s ezért az elmúlt évben is eseti vagy tartós megbízási szerzõdéssel kénytelenek voltunk munkatársakat alkalmazni. E téren 2003-ban legfeljebb az Adatvédelmi Iroda kerül könnyebb helyzetbe, mert kb. 5 munkatárs alkalmazásához kapott támogatást a költségvetésbõl. A létszámkeret emelésére minden biztosnak szüksége lenne munkája még hatékonyabb végzéséhez. (Azoknak a munkatársaknak a névsorát, akik 2002-ben az országgyûlési biztosok és a közös hivatal munkatársaiéként dolgoztak, a beszámoló végén közöljük.) 1/1. számú táblázat Az országgyûlési biztosok és a Hivatal munkatársai létszámának alakulása

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes